钦定古今图书集成/明伦汇编/宫闱典/第101卷 > 奢纵
## 钦定古今图书集成/明伦汇编/宫闱典/第101卷 > 奢纵

夫位不期骄，而傲逸之自至；欲不可纵，而礼度之遂
愆。故先儒以为“损之招而恶之大也。”汉室而下，乃有
藉帝闱之势，处外姻之贵，罔思克己，靡图进德，不以
盛满而为戒，姑务纷华而自恣乃至舆服奉养之物
极其珍丽，室宇晏乐之具过于豪纵。逾矩而弗禁，怙
奢而弥放。其或盈而荡，佚而邪，天实祸淫，咎不旋踵。
惟其所召，孰将见哀。至乃获免于身，克终牖下。彼己
之诮，亦足配焉。